Krasznahorka büszke vára, ráborult az éj homálya
A Pannónia Női Borrend tovább folytatja gyűjtőakcióját a krasznahorkai vár felújítására.
Február 28-ig egy számlaszámra várják az adományokat és ugyaneddig tárcsázható az Adhat vonal, ahol minden egyes hívás 250 forintot ér.

Krasznahorka vára egy tavaly márciusi tűzvészben szenvedett hatalmas károkat. A Pannónia Női Borrend több módon szervezett gyűjtést, hogy támogassa a vár felújítását: év végén egy népszerű közösségi oldalon lehetett licitálni neves borászok boraira, és volt egy árveréssel egybekötött gálaest is Budapesten.

A borrend gyűjtése folytatódik a következő hetekben. Továbbra is él a felújításra nyitott számlaszám, melyre február 28-ig várják az adományokat:

Pannónia Női Borrend Krasznahorka számlaszáma: 12001008-00115061-00300003

Ugyancsak február 28-ig tárcsázható a 13600-as Adhat vonal 59-es száma, ahol minden egyes hívás 250 forintos támogatást jelent.
Belföld